ਰੋਹਿਲਖੰਡ
ਰੋਹਿਲਖੰਡ ਉੱਤਰ ਪ੍ਰਦੇਸ਼ ਦੇ ਉੱਤਰ-ਪੱਛਮੀ ਭਾਗ ਵਿੱਚ ਇੱਕ ਖੇਤਰ ਹੈ। ਇਸਦਾ ਇਹ ਨਾਂਅ ਅਫ਼ਗ਼ਾਨ ਰੋਹਿੱਲਾ ਕਬੀਲਿਆਂ ਕਰਕੇ ਪਿਆ। ਇਸ ਖੇਤਰ ਨੂੰ ਮਹਾਂਭਾਰਤ ਵਿੱਚ ਮੱਧਿਆਦੇਸ਼ ਕਿਹਾ ਗਿਆ ਹੈ। ਰੋਹਿਲਖੰਡ ਗੰਗਾ ਦੇ ਉੱਪਰਲੇ ਮੈਦਾਨਾਂ ਵਿੱਚ ਤਕਰੀਬਨ 25,000 ਕੀਮੀ² ਦੇ ਰਕਬੇ ਉੱਤੇ ਸਥਿਤ ਹੈ ਜੋ ਬਰੇਲੀ ਦੇ ਆਸਪਾਸ ਦਾ ਇਲਾਕਾ ਹੈ। ਇਸਦੇ ਦੱਖਣ ਵਿੱਚ ਗੰਗਾ, ਪੱਛਮ ਵਿੱਚ ਉੱਤਰਾਖੰਡ, ਉੱਤਰ ਵਿੱਚ ਨੇਪਾਲ ਅਤੇ ਪੂਰਬ ਵੱਲ ਅਉਧ ਖੇਤਰ ਹੈ। ਇਸ ਵਿੱਚ ਬਰੇਲੀ, ਮੋਰਾਦਾਬਾਦ, ਰਾਮਪੁਰ, ਬਿਜਨੌਰ, ਪੀਲੀਭੀਤ, ਸ਼ਾਹਜਹਾਨਪੁਰ ਅਤੇ ਬਦਾਊਂ ਵਰਗੇ ਸ਼ਹਿਰ ਹਨ।